Splitski škverani rade na projektu izgradnje pet brodova za potrebe Obalne straže Hrvatske ratne mornarice, koji bi hrvatsku Obalnu stražu trebao staviti uz bok modernijih svjetskih obalnih straža. Njima Brodosplit stječe nove reference i vraća se u nišu vojne brodogradnje.

Bit će to prvi vojni brodovi izgrađeni u Hrvatskoj nakon više od dva desetljeća.

Zatvoreni navoz splitskog brodogradilišta, potpuno je opremljen i zaštićen, i kao takav omogućava sigurnost i kontrolirani postupak izgradnje, do samog ulaska radnika i materijala. „Brodogradilište specijalnih objekata“ svoj je razvojni put započelo krajem šezdesetih gradnjom podmornica, a nastavilo gradnjom velikih desantnih brodova za Hrvatsku ratnu mornaricu ”Krka” i ”Cetina”, te gradnjom velikog broja brodova raznih namjena za civilno tržište.

Brod optimirane potrošnje goriva, dužine 43,50 metara i širine 8 metara bit će opremljen temeljnim oružjem svih obalnih straža danas, a to su automatski top 30 mm i dvije ručno upravljive strojnice 12,7 mm, te 4 ručna prijenosna protuzrakoplovna raketna sustava. Ostvarivat će brzinu od 28 čvorova i bit će vrlo sposoban u progonu. Posada će brojati 17 ljudi, a imat će doplov 1000 nautičkih milja pri brzini od 15 čvorova i autonomiju na moru 10 dana. Bit će opremljen i desalinizatorima za filtriranje morske u pitku vodu.

Temeljna namjena ovih brodova je ophodnja radi nadzora i zaštita interesa Republike Hrvatske na moru. Oni će se koristiti i za potporu otočnom stanovništvu. U ratu se obalni ophodni brodovi koriste za zaštitu unutarnjih morskih voda te za zadaće borbene i logističke potpore.

Zadaće ovih obalnih brodova bit će – zaustavljanje ribarica, krijumčarskih glisera, ali i spašavanje brodolomaca i nadzor nad mogućim onečišćenjem.

Brodosplit je u razvoj projekta uložio 5,5 milijuna eura vlastitih sredstava

Kako bi brod bio najbolji, Brodosplit je u reprojektiranje uložio oko 1,5 milijun eura, a u veće i manje modifikacije ukupno 4 milijuna eura vlastitih sredstava.

Škverski su meštri napravili četiri velike strateške modifikacije u svrhu poboljšanja projekta:

Da bi brod bio lakši i operativniji sastavljen je od čelika povišene čvrstoće debljine 4 do 6 milimetara. Ukupno će na svaki brod biti ugrađeno 67 do 70 tona čelika, te 7 do 8 tona aluminija. Čelični i aluminijski dio će biti spojeni posebnom tehnikom trimetalnim trakama. a brod će težiti 200 tona.

Brod su produžili metar i pol, za dva konstruktivna rebra, te je on sada dug 43,5 metra, a forma mu je vitkija i bolja.

Veću stabilnost i plovidbenost brodu će omogućiti ugradnja bočnih perajičnih aktivnih stabilizatora.

Napravljena je promjena krmene forme kako bi se u brod mogao ugraditi veći brodski vijak, odnosno propeler, što mu omogućava dostignuće zadane minimalne brzine od 28 čvorova. U punoj brzini od Splita do Visa brodu će trebati oko jedan sat.

Brodosplit je u projekt uključio 34 domaće tvrtke koje svojom proizvodima opremaju brod, a ugovor o nabavci topa i strojnice potpisao je sa turskom tvrtkom „Aselsan“. Na brod će biti ugrađena daljinski upravljana oružana stanica SMASH opremljena sa 30mm Mk44 Busmaster-II topom. Glavne značajke stanice su daljinsko upravljanje, built-in sustav elektro-optičkih senzora za autonomno djelovanje, djelovanje danju i noću, stabilizirana kupola, te automatsko praćenje cilja. Može ispaliti 200 komada streljiva u minuti.

Ugovor o izgradnji pet obalnih brodova vrijedan je 385, 4 milijuna kuna.

U svijetu već postoji veliki interes za ovaj brod. Splitski škver prima vrlo ozbiljne upite iz više zemalja; Iraka, Irana, Saudijske Arabije, Vijetnama, Indonezije, a najveći interes je pokazala Crna Gora.

Uspješan plasman ovog broda Brodosplitu bi u budućnosti ostvario mogućnost da vojni program postane jedan od glavnih poslova brodogradilišta.

Obrada čelika za Novogradnju 540

BRODOSPLIT Brodogradilište specijalnih objekata Postolje za automatski top 30 mm 30 tona teška kolijevka je rasla paralelno s brodom U krmenom dijelu je prostor za brzu interventnu brodicu s posadom Polaznici Temeljne časničke škole i Temeljne dočasničke škole HVU „Petar Zrinski“ u obilasku broda Polaznici Temeljne časničke škole i Temeljne dočasničke škole HVU „Petar Zrinski“ u obilasku broda Polaznici Temeljne časničke škole i Temeljne dočasničke škole HVU „Petar Zrinski“ u obilasku broda Polaznici Temeljne časničke škole i Temeljne dočasničke škole HVU „Petar Zrinski“ u obilasku broda Polaznici Temeljne časničke škole i Temeljne dočasničke škole HVU „Petar Zrinski“ u obilasku broda Polaznici Temeljne časničke škole i Temeljne dočasničke škole HVU „Petar Zrinski“ u obilasku broda U krmenom dijelu je prostor za brzu interventnu brodicu s posadom U krmenom dijelu je prostor za brzu interventnu brodicu s posadom Kako je riječ o specijalnom čeliku, zavarivači su morali proći specijalnu obuku. Kako je riječ o specijalnom čeliku, zavarivači su morali proći specijalnu obuku. Zatvorni pramčani aluminijski element koji će povezati nadgrađe i postolje topa u aerodinamičnu formu Zatvorni pramčani aluminijski element koji će povezati nadgrađe i postolje topa u aerodinamičnu formu Zatvorni pramčani aluminijski element koji će povezati nadgrađe i postolje topa u aerodinamičnu formu Zatvorni pramčani aluminijski element koji će povezati nadgrađe i postolje topa u aerodinamičnu formu Aluminijska kormilarnica Aluminijska kormilarnica Aluminijsko nadgrađe

Možda će Vas zanimati